K Дюселдорф 2025: Водещ световен търговски панаир за пластмасовата и каучуковата промишленост
2025-10-08 - 2025-10-15
От 8 до 15 октомври 2025 г. Изложението K в Дюселдорф отново ще бъде централна сцена за международната пластмасова и каучукова индустрия. Мотото „Силата на пластмасите! Зелено – умно – отговорно“ поставя ясни акценти – то отразява настоящите цели на индустрията и подчертава, че пластмасите са незаменим двигател на иновациите и прогреса. В същото време мотото означава стремеж към устойчиво, интелигентно и отговорно използване на материала.
На повече от 177 000 кв. м. изложбена площ в 18 палати и на откритата площ индустрията представя целия си спектър:

Машини и оборудване: палати 1, 3-4, 8b и 9-17
Суровини и спомагателни материали: палати 5, 6, 7, 7а, 8а, 8b
Полуфабрикати, технически части и изделия от пластмаса: палати 5, 6, 7, 7а, 8а, 8b

На предходното си издание през 2022 г. Изложението К привлече 3020 изложители от 59 държави и посетители от 167 страни. 71% от посетителите на изложението бяха от чужбина – с особено силно представителство от Европа, Азия и САЩ. Подобна картина се очаква и за 2025 г., със силно присъствие от Германия, Италия, Турция, Австрия, Нидерландия, Швейцария и Испания, както и впечатляващи изяви от Китай, Индия, Тайван и САЩ.
Посетителите оценяват K в Дюселдорф заради високото ниво на иновации и силното присъствие на пазара (98% удовлетвореност). В допълнение към преработката на пластмаси и каучук, той привлича и представители на потребителски индустрии като автомобилостроене, опаковане, електротехника, строителство, медицинска техника и космическа индустрия.
K 2025 е отворен от сряда, 8 октомври, до сряда, 15 октомври, от 10.00 до 18.30 ч. Входни карти могат да се закупят онлайн ТУК. Дневната входна карта струва 60 евро, а тридневната – 125 евро. Учениците и студентите заплащат 20 евро за дневна карта.
Повече информация може да намерите ТУК.
Представителството на Дюселдорфски панаир в България е на Ваше разположение за съдействие:
Германо-Българска индустриално-търговска камара (ГБИТК)
Интерпред – СТЦ София, сграда А, ет. 3
бул. „Драган Цанков“ 36 | 1040 София
T +359 2 816 30-26 | M +359 898 649 111
eleonora.atanassova@ahk.bg | https://bulgarien.ahk.de

Международна конференция за недвижими имоти
2025-10-11
Най-голямата международна конференция за недвижими имоти ще се проведе на 11 октомври 2025 г., в Sofia Event Center.
Водещите агенции на пазара оформят тенденциите и определят динамиката в тази индустрия. На това мащабно събитие общността на професионалистите в недвижимите имоти ще се събере под един покрив.
Специалният акцент тази година е Том Панос – признатият №1 лектор и треньор на брокери в Австралия и Нова Зеландия и създател на глобалната програма Real Estate Gym. Той работи с елитния 1% от най-успешните брокери в света и споделя техники, които доказано удвояват продажбите и повишават ефективността на бизнеса.
На сцената в София Том ще ни покаже как да привлечем повече и лоялни клиенти, как да изградим система за устойчиви сделки и как да вдигнем оборота на следващо ниво – знание, което е безценно.
Какво ще получите от Международната конференция за недвижими имоти:
• Доказани техники за удвояване на продажбите, които можете да приложите веднага
• Нови идеи за управление на екипи и по-висока лична продуктивност
• Контакти и партньорства с колеги от България и чужбина
За регистрация посетете сайта на Международната конференция за недвижими имоти ТУК.
